 Àwọn tó ń sanwó orí ti rúgọgọ sí lábẹ ìjọba Buhari Ilé isẹ ààrẹ ní ọgá àgbà ilé iṣẹ tó n ri sí owó orí lórílẹ-èdè Nàìjíríà, Babatunde Fowler ko si lábẹ ìwádìí kankan lódi si bi àwọn ilé iṣẹ ìròyìn kan ṣe ń tan kiri. Olùrànlọwọ pàtàkì sí ààrẹ Muhammadu Buhari lóri ìgbóhùn sáfẹfẹ Garba Sheu, sàlàyé ọrọ náà nínú àtẹjáde kan to fi síta. O ní lẹta tí olórí òṣìṣẹ ilé ilé ìjọba Abba Kyari kọ tó sì ń da awuyewuye náà silẹ kàn wà fún ọnà láti pe àkíyèsí ilé iṣẹ náà si ìlànà òdì ti wọn ń gba láti gba owó orí ni lọọlọ yìí ni. Fowler kò sí lábẹ ìwádìí kankan-Garba Sheu Garba fi kún un pe àpẹẹrẹ òhun ọtun ni ọrọ ti ààrẹ só lásìkò ìpàgọ àwọn mínísítà túntún àti àwọn akọwé ilé iṣẹ ìjọba. Eto naa waye níbi ti igbákeji ààrẹ Yemi Osinbajo ti sọrọ lọri àfojusùn ìjọba lóri gbigba owó ori wọlẹ láì wo owó ìná ojoojúmọ àti gbogbo owó tí ijọba yóò lò fún àwọn iṣẹ àkànse. O ni ìgbákeji ààré fi kún un pé bi ǹkan bá ń lọ bẹẹ, wàhálà yóò súyọ ninu ètò ìsúná orílẹ-èdè yìí laipẹ. Eyi to jẹ pe ti ìgbésẹ tó tọ kò bá tètè wáyé láti fi òpin si ònà ti kò bá òfin mú nípa ṣíṣe ètò àfojusun owo ori tó n wọle le fi bi wahala. Ẹwẹ, Garba fi kún un pé, ìyé àwọn ẹni to ti tóójúbọ to sì ń san owó orí ti sún láti mílíọnù mẹwàá sí ogun mílíọnù ènìyàn pàápàá jùlọ lábẹ ìjọba ààrẹ Muhammadu Buhari. Badagry: Erékùṣù tí àwọn ọmọde ti n wọ odo ńlá láti lọ sílé ìwé Abba Kyari ko fi Fowler si abẹ iwadii kankan - Garba Sheu. : Àwọn tó ń sanwó orí ti rúgọgọ sí lábẹ ìjọba Buhari 